Dambisa Moyo

Dambisa Moyo (s. 1969 Lusaka, Sambia) on sambialainen taloustieteilijä, joka on kirjoittanut kehitysapua arvostelevan bestsellerin Dead Aid: Why Aid is Not Working and How There is a Better Way For Africa, (suom. "Kuollut apu: Miksi apu ei toimi ja mikä olisi Afrikalle parempi tie", 2009).

Moyon toinen kirja How the West Was Lost: Fifty Years of Economic Folly - And the Stark Choices that Lie Ahead ilmestyi vuonna 2011Amazon.com ja kolmas Winner Take All: China's Race for Resources and What It Means for the World vuonna 2012.Tanja Vasama, Suorat sanat Afrikasta, Helsingin Sanomat 4.7.2012 sivu B 12

Elämä
Moyo on suorittanut Oxfordin yliopistossa taloustieteen tohtorin tutkinnon. Vuonna 1997 hän suoritti julkishallinnon maisteritutkinnon kansainvälisen kehityksen alalta Harvardin yliopistosta (Kennedy School of Government). Hänellä on myös MBA-tutkinto rahoituksesta ja BSc-tutkinto kemiasta Washingtonissa sijaitsevasta American Universitysta. Hän on työskennellyt Maailmanpankissa sekä Goldman Sachsissa globaalin makrotaloustieteen ekonomistina.

Palkinnot, esiintymiset ja jäsenyydet
TIME Magazine nimesi Moyon yhdeksi maailman sadasta vaikutusvaltaisimmasta ihmisestä toukokuussa 2009.  Samana vuonna hänet valittiin Oprah Winfreyn listalle 20 huomattavasta visionääristä.

Hän on käyttänyt pyydetyn puheenvuoron useissa organisaatioissa, kuten OECD, Maailmanpankki, IMF, Council on Foreign Relations, American Enterprise Institute, ja vuoden 2009 Munk Debates -väittelytapahtumassa. Vuonna 2009 hän puhui europarlamentin TEDx-konferenssissa. Lisäksi hän kirjoittaa säännöllisesti talouslehtiin, kuten The EconomistiinThe lure of Africa Economist.com. 16.12.2009. Viitattu 11.4.2022. ja Financial TimesiinIs aid working?FT.com Arena. . Moyo on ollut myös vieraana yhdysvaltalaisilla televisiokanavilla, kuten CNN:llä ja CNBC:llä.

Moyo on lasten hyväntekeväisyyteen keskittyvän Absolute Return for Kids (ARK) -sijoitusrahaston suojelijaAbsolute Return for Kids. Web Archive. Viitattu 11.4.2022. sekä kehitysmaiden paikallisyhteisöjen koulutusmahdollisuuksia edistävän Room to Read -hyväntekeväisyysjärjestön hallituksen jäsen.Room to Read -lehdistötiedote 2009. Web Archive. Viitattu 11.4.2022.

Kirjat
Dead Aid
Dead Aid: Why Aid Is Not Working and How There is Another Way for Africa

Kirjassa Moyo osoittaa, miten kehitysapu on vahingoittanut Afrikkaa ja miksi se tulisi poistaaOvercoming Aid The American Spectator, 16 March 2009. Kirja esittää, miten kehitysmaat voivat rahoittaa kehitystä sen sijaan, että eläisivät ulkomaisen avun varassa. Financial Times tiivistää kirjan: "Loputon kehitysapu Afrikan hallituksille, Moyo kirjoittaa, on tuottanut riippuvuutta, rohkaissut korruptiota ja lopulta tehnyt pysyväksi huonon hallinnon ja köyhyyden.""Foreign aid critic spreads theory far and fast" by William Wallis, Financial Times, 23 May 2009 (accessed 26 May 2009) Moyon mukaan kehitysapu takaa köyhyyden kierteen ja estää talouskasvun Afrikassa.

Harvardin professori, historioitsija Niall Ferguson kirjoitti kirjan esipuheen ja kansisitaatissa mm. ghanalainen YK:n entinen pääsihteeri Kofi Annan sanoo "Dambisa Moyo esittää vastustamattoman uuden tien Afrikalle".

Moyon ajatukset ovat lähellä Ruandan presidentti Paul Kagamen näkemyksiä. Kagamen mukaan kirja Dead Aid on kuvannut tarkasti nykypäivän kehitysapukulttuurin.Africa has to find its own road to prosperity ft.com, 7 May 2009 Kagame myös kutsui Moyon Ruandaan keskustelemaan aiheesta ja osti kirjan jokaiselle ministerilleen."Aiding is Abetting: An interview with Dambisa Moyo" , Guernica magazine, April 2009 (accessed 26 May 2009)"Rwanda wants a life without aid" , NRC Handelsblad in partnership with RNW, 6 March 2009 (accessed 26 May 2009) Myös Senegalin presidentti Abdoulaye Wade on esittänyt samanlaisia näkemyksiä kehitysavusta. Moyon mukaan kauppa on ensisijainen ratkaisu, mutta myös luottoja ja mikroluottoja tarvitaan. Kiinan pääministeri Wen Jiabao on todennut kirjan puolustavan Kiinan ja Afrikan taloudellista yhteistyötä.

Erkki Tuomiojan kommentoi kirjaa sanoin "Moyon väärin suunnatun ja korruptiivisia rakenteita ylläpitävän kehitysyhteistyön kritiikki on täysin perusteltua samoin kuin hänen ohjelmallinen näkemyksensä, että kehitysyhteistyö tulee ajaa alas ja korvata normaaleilla kauppaan ja taloudelliseen yhteistyöhön liittyvillä rahavirroilla. - - Markkinavoimien kuri pitää huolen siitä, että rahahanat sulkeutuvat heti, jos tulosta ei synny tai raha katoaa väärinkäytöksiin." "Herätys vasemmalla", Suomen Kuvalehti 6.8.2010, s. 3

Kirjaa on myös kritisoitu. Kansainvälisen kaupan professorin Pertti Haaparannan mukaan Moyon väite kehitysavun turmiollisuudesta ei kestä lähempää tarkastelua ja huomattavan monet kirjassa esitetyt väitteet ovat vääriä ja sisäisesti ristiriitaisia.Akateeminen talousblogi: Kehitysavun vaikuttavuudesta 17.9.2012

Kirja pääsi New York Times -lehden bestseller-listalle. Se on julkaistu kiinaksi, englanniksi, ranskaksi, saksaksi, kreikaksi, italiaksi, japaniksi, koreaksi, puolaksi, portugaliksi ja hollanniksi.

How The West Was Lost
How the West Was Lost: Fifty Years of Economic Folly - And the Stark Choices that Lie Ahead (suom. "Kuinka Länsi menetettiin: viisikymmentä vuotta taloudellista hulluutta - ja edessä olevat kovat valinnat")

Moyon toinen kirja ilmestyi 2011.  Kirja analysoi Lännen taloudellisen ylivallan hiipumista viimeisten 50 vuoden aikana. Moyo tutkii muun muassa kuinka USA:n vääristyneet valinnat ja virheelliset poliittiset valinnat pääoman, työn ja teknologian osalta ovat johtaneet taloudelliseen ja geopoliittiseen tilanteeseen, joka on kallistumassa kehittyvien maiden hyväksi.

 Winner Take All 
Vuonna 2012 julkaistu Moyan kolmas kirja kertoo muun muassa Kiinan "maailmanvalloituksesta" ja "raaka-ainesodista". Kirja väittää Kiinan Afrikkaan tekemien investointien auttavan Afrikan kehitystä huomattavasti. "Suorat sanat Afrikasta", Helsingin Sanomat 4.7.2012, sivu A12 Moyo väittää lisäksi kirjassaan raaka-aineiden turvaamisen motivoineen Yhdysvaltoja hyökkäämään Irakiin ja Afganistaniin.

Julkaisuja



 Lähteet 

Aiheesta muualla
 Dambisa Moyo Interview May 2010. New Statesman.

Luokka:Sambialaiset henkilöt
Luokka:Taloustieteilijät
Luokka:Vuonna 1969 syntyneet
Luokka:Elävät henkilöt
Luokka:Sambian tiede ja tekniikka